( 4.11 ) 

 esquelles, et piiucipalemenl pour le gianl bien que peutveuirà 

 l'universelle cbretienlé par l'iinyonet amylié de nous deux avec 

 mesdilz alliez , que lousjours avons désiré et encoires désirons 

 une bonne paix. Nonobstant la bonne fortune qu'il a pieu à Dieu 

 m'envoyer, si ne vouldroye-je procéder à continuer de guerroyer 

 que premiers ne me soye mis en tout devoir pour ladicte paix. 

 J'ay à ceste cause fait raectre, tant en mon nom que de 

 mesdicts alliez, ma résolucion par escript, de ce qu'est mou 

 intencion avoir et recouvrer , comme chose que justement 

 m'appartient ; lequel escript mondit cousin du Roeulx vous 

 monstrera. Et après le présentera audict sieur roy votre filz , 

 espérant que y penserez et ne refuserez chose tant juste et rai- 

 sonnable pour le bien et repos de l'universelle chrétienté. 



Au surplus, Madame la régente,puisque la prison de mon cousin 

 le prince d'Oranges et d'autres gentilz hommes qui furent prins 

 avec luy, ne vous peut maintenant de guères ayder neprouffiter, 

 espérant que me vouldrez complaire en chose tant juste et honneste 

 qu'est la libéracion dudict prince, je vous prie bien affectueuse- 

 ment que le me vuillez envoyer par deçà, avec les autres 

 gentilz hommes de sa compaignie. Et je vous prometz, par ceste 

 signée de ma main , que soit par eschange d'autres parsonnes 

 équivalleules ou autrement, je vous ferai faire la raison de leur 

 prison; de sorte que vous ou autres qui y peuvent avoir droit 

 soyez bien contents et satisfaits. Et si me ferez plaisir très 

 aggréable. A tant. Madame la régente, Notre Seigneur vous ayt 

 en sa garde. 



Escript à Madril , le XXV.e jour de mars MV^ XXV. 



Charles , et plus bas Lallemand. 

 Suscription : A Madame la régente en France. 



(Copie du tenais ou minute originale. Chambre des 



comptes.) 



